b'\n_START_ARTICLE_\nKuvataiteilija\n_START_PARAGRAPH_\nKuvataiteilija harjoittaa yht\xc3\xa4 tai useampaa kuvataiteen alaa. Monet taiteilijat ty\xc3\xb6skentelev\xc3\xa4t useammilla taiteen aloilla. Eniten perinteit\xc3\xa4 on taidemaalareilla, kuvanveist\xc3\xa4jill\xc3\xa4 ja taidegraafikoilla. My\xc3\xb6s valokuvaus on kuvataiteen ala, ja viime vuosikymmenin\xc3\xa4 kuvataiteilijat ovat tehneet my\xc3\xb6s performansseja, installaatioita, videotaidetta ja ymp\xc3\xa4rist\xc3\xb6taidetta._NEWLINE_Kuvataiteilijaksi voi kouluttautua esimerkiksi Kuvataideakatemiassa tai ammattikorkeakouluissa Turussa, Imatralla ja Kankaanp\xc3\xa4\xc3\xa4ss\xc3\xa4. My\xc3\xb6s valmentavaa kuvataiteen opetusta annetaan useissa eri oppilaitoksissa.'